*Riigikogu* har tilhold i Toompeaslottet i Tallinn.

| Artikkelen inngår i serien om
**Myndigheter og politikk i Estland** |
| --- |
|  |
| Grunnlov
Presidenten
Statsministeren
Regjering
Parlamentet (Riigikogu)
Høyesterett
Valg: 2015 **·** 2019
Politiske partier
Politikere
Fylker (maakond)
Kommuner
Utenriks- og sikkerhetspolitikk |

**Riigikogu** (*Riksforsamlingen*) er Estlands lovgivende forsamling. Riksdagen består av ett kammer med 101 representanter valgt for fire år i forholdstallsvalg. Representantene velges fra 11 valgkretser. Stemmerettsalderen er 18 med en valgbarhetsalder på 21. Sperregrensen er 5 %.

Riksdagen velger hvert femte år Estlands president. Denne har i hovedsak seremonielle oppgaver, da den utøvende makt tilligger regjeringen. Regjeringen utgår fra riksdagen og er avhengig av støtte i denne. *Riigikogus* presidentskap består av tre medlemmer, en riksdagspresident og to visepresidenter. Disse velges blant riksdagens medlemmer. 

Møtesalen i Estlands nasjonalforsamling.
Den første *Riigikogu* ble valgt i 1920 og riksdagsperiodene regnes fra og med denne. I mellomkrigstiden ble det valgt seks riksdager. Riksdagen som ble valgt i 1938 fikk sin periode avbrutt av Sovjetunionens invasjon og okkupasjon. Riksdagens rolle og mandat varierte i mellomkrigstiden, da Estland hadde flere ulike grunnlover.

Etter at Estland i august 1991 gjenvant sin selvstendighet, skiftet Estlands øverste sovjet navn til *Riigikogu*, som et ledd i overgangen til demokrati under nasjonal selvstendighet. I 1992 ble det igjen avholdt regulære frie valg til riksdagen på grunnlag av Estlands nye grunnlov, vedtatt i folkeavstemning i juni 1992.

Ved valget i mars 2023 fikk Det estiske reformpartiet 37 mandater, Det estiske konservative folkepartiet 17 mandater, Det estiske senterpartiet 16 mandater, Estland 200 14 mandater, Det sosialdemokratiske partiet 9 mandater og Fedreland 8 mandater.

Se også
-------

* Liste over Riigikogus presidenter

Eksterne lenker
---------------

* (en) Offisielt nettsted Rediger på Wikidata

* (en) Parliament of Estonia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** ISNI **·** CiNii
 |

| * v
* d
* r
Parlamenter i Europa |
| --- |
| Selvstendige stater | Abkhasia **·** Albania **·** Andorra **·** Armenia **·** Aserbajdsjan **·** Belarus **·** Belgia **·** Bosnia-Hercegovina **·** Bulgaria **·** Danmark **·** Estland **·** Finland **·** Frankrike **·** Georgia **·** Hellas **·** Irland **·** Island **·** Italia **·** Kasakhstan **·** Kosovo **·** Kroatia **·** Kypros **·** Latvia **·** Liechtenstein **·** Litauen **·** Luxembourg **·** Makedonia **·** Malta **·** Moldova **·** Monaco **·** Montenegro **·** Nederland **·** Nord-Kypros **·** Norge **·** Polen **·** Portugal **·** Romania **·** Russland **·** San Marino **·** Serbia **·** Slovakia **·** Slovenia **·** Spania **·** Storbritannia **·** Sveits **·** Sverige **·** Sør-Ossetia **·** Tsjekkia **·** Transnistria **·** Tyrkia **·** Tyskland **·** Ukraina **·** Ungarn **·** Østerrike |
| Selvstyrte områder | Catalonia **·** Baskerland **·** Færøyene **·** Man **·** Nord-Irland **·** Skottland **·** Wales **·** Åland |
| Andre | Europaparlamentet |

Portal: Estland